চাঁপাইনবাবগঞ্জ সীমান্তে ৯ বিজিবি'র অভিযানে হেরোইনসহ আটক ১ | চাঁপাই দর্পণ
চাঁপাইনবাবগঞ্জ সীমান্তে ৯ বিজিবি’র অভিযানে হেরোইনসহ আটক ১
চাঁপাইনবাবগঞ্জ প্রতিনিধি \ চাঁপাইনবাবগঞ্জ সদর উপজেলার হরিশপুর সীমান্তে অভিযান চালিয়ে হেরোইনসহ এক মাদক ব্যবসায়ীকে আটক করেছে ৯ বিজিবি সদস্যরা। আটককৃত ব্যবসায়ী হচ্ছে, সদর উপজেলার চর হরিশপুর গ্রামের মৃত মফিজউদ্দিনের ছেলে মোঃ জাকির হোসেন(৩০)। ৯ বিজিবি’র এক প্রেসনোটে বিজিবি’র অধিনায়ক এস এম আবুল এহসান জানান, গোপন সংবাদের ভিত্তিতে বৃহস্পতিবার রাত পৌনে ৭টার দিকে হাকিমপুর বিওপির একটি টহল দল নায়েক মোঃ আব্দুল মান্নান এর নেতৃত্বে সীমান্ত পিলার ৩৪/৬-এস হতে আনুমানিক ৩.৫ কিঃ মিঃ বাংলাদেশের অভ্যন্তরে চাঁপাইনবাবগঞ্জ সদর উপজেলার হরিশপুর এলাকায় একটি দুঃসাহসিক অভিযান চালায়। এসময় মোঃ জাকির হোসেন নামে এক হেরোইন চোরাকারবারীকে ১৫০ গ্রাম হেরোইনসহ হাতেনাতে আটক করা হয়। আটককৃত আসামীকে মামলা দায়ের এর মাধ্যমে উদ্ধারকৃত হেরোইনসহ চাঁপাইনবাবগঞ্জ সদর মডেল থানায় সোপর্দ করা হয়েছে।
চাঁপাইনবাবগঞ্জে ট্রাক-অটোরিক্সা সংঘর্ষে ১ জন নিহত \ আহত ২
গোমস্তাপুরে রাষ্ট্রীয় মর্যাদায় মুক্তিযোদ্ধার দাফন সম্পন্ন